
REPUBLICA MOLDOVA  RAIONUL ORHEI
CONSILIUL  COMUNAL MÎRZEŞTI
MD 3537 , raionul Orhei, satul Mîrzeşti, Tel. (235)-63414, 63415, C/f 1007601001743.
e-mail:primariacommirzesti@gmail.com, http://mirzesti.primarie.md/.
.
DECIZIE Nr. 4/6
din 05 octombrie 2017
“Cu privire la aprobarea Regulamentului de desfășurare a 
 activității de comerț în comuna Mîrzești”
     În vederea stabilirii interdicţiilor şi cerinţe privind desfăşurarea activităţii de comerţ  în comuna Mîrzești, în temeiul art.6 alin.(1) lit.n) şi alin.(5) din Legea nr.231 din 23 septembrie 2010 cu privire la comerțul interior (Monitorul Oficial al Republicii Moldova, 2010, nr.206-209, art.681) și art.14 alin.(2) lit.q) din Legea nr.436 din 28 decembrie 2006 privind administraţia publică locală (Monitorul Oficial al Republicii Moldova, 2007, nr.32-35, art.116), avînd avizul pozitiv al comisiei de specialitate Consiliul communal Mîrzești 
DECIDE:
a) [bookmark: _Ref447055502]Se aprobă Regulamentul de desfăşurare a activităţii de comerț în comuna Mîrzești (în continuare – Regulament), conform anexei nr.1
b) [bookmark: _GoBack]Persoanele fizice și juridice care desfășoară activități de comerț în comuna Mîrzești, sînt obligaţi să respecte prevederile Regulamentului.
c) Se aduce la cunoștința persoanelor fizice și juridice care desfășoară activități de comerț că prevederile Regulamentului nu anulează și nu substituie prevederile Legea nr.231 din 23 septembrie 2010 cu privire la comerțul interior și altor acte normative în vigoare, ci stabilește interdicţii şi cerinţe suplimentare la desfășurarea activității de comerț în comuna Mîrzești.
d) În cazul desfăşurării activităţii de comerț cu încălcarea prevederilor legislaţiei şi/sau Regulamentui, persoana fizică şi persoana juridică este pasibilă răspunderii contravenționale, conform Codului contravenţional, suspendării și/sau încetării activității de comerț.
e) [bookmark: _Ref447054893]Se recomandă persoanelor fizice și juridice care desfășoară activități de comerț în comuna Mîrzești examinarea și studierea Ghidului privind desfășurarea activității de comerț, amplasat pe pagina web www.mec.gov.md.
f) Persoanele fizice și juridice sînt în drept să înainteze propuneri de modificare și completare a Regulamentului, cu expedierea acestora în adresa autorităților administrației publice locale din comuna Mîrzești.
g) Controlul executării prezentei decizii și respectării prevederilor Regulamentului, se  pune în sarcinaprimarului comunei Mîrzești, d-na Popov Ecaterina.
h) Persoana responsabilă, d-na Palii Alina Secretarul Consiliului :
1. va monitoriza modul de aplicare și implementare a prevederilor Regulamentului și va prezenta Consiliului anual un raport privind desfășurarea activităților de comerț în comuna Mîrzești.
2. va înainta Consiliului, la necesitate, propuneri de modificare și completare a Regulamentului.

Președintele ședinței                                                                           Musteațe Vladimir                                                       
Contrasemnează:
Secretarul Consiliului                                                                         Palii Alina



Anexă
la Decizia Consiliului Comunal  Mîrzești
nr. 4/6din 05.10.2017

REGULAMENTUL
de desfăşurare a activităţii de comerț în
comuna  Mîrzești

1. DISPOZIȚII GENERALE
1.1. Regulamentul de desfăşurare a activităţii de comerț în comuna Mîrzești, r-nul Orhei, (în continuare “Regulament”), este elaborat în scopul creării unui mediu favorabil de desfășurare a activității de întreprinzător în cadrul localităților din comună, precum și în vederea asigurării liberei concurențe, protecţiei vieții, sănătăţii, securității şi intereselor economice și sociale ale cetățenilor.
1.2. Prezentul Regulament stabilește interdicțiile şi cerinţele de desfăşurare a activităţii de comerţ în comuna Mîrzești, în conformitate cu prevederile art.6 alin.(1) lit.n), alin.(5) din Legea nr.231 din 23 septembrie 2010 cu privire la comerțul interior, art.14 al Legii nr.436-XVI din 28 decembrie 2006 Privind administraţia publică locală, Legea nr.105-XV din 13.03.2003 Privind protecţia consumatorilor, Legea nr.93-XIV din 15.07.1998 Cu privire la patenta de întreprinzător, Codului Fiscal nr.1163-XIII din 24.04.1997 Titlul VII–Taxele locale, Hotărîrea Guvernului nr.931 din 08.12.2011 Cu privire la desfășurarea comerțului cu amănuntul, Hotărîrea Guvernului nr.147 din 12.03.1996 Cu privire la aprobarea Regulilor deservirii sociale a populaţiei, Hotărîrea Guvernului nr.517 din 18.09.1996 Cu privire la aprobarea Regulilor de funcţionare a reţelei de comerţ ambulant în pieţele din Republica Moldova, Hotărărea Guvernului nr.212 din 04.04.1995 Despre aprobarea Regulilor de comercializare cu amănuntul a producţiei alcoolice, Legea nr.78 din 18.03.2004 privind produsele alimentare, în următoarele privințe:
1. interdicţia de a desfăşura activităţi de comerţ sau anumite forme ale activităţii de comerţ, inclusiv comerţul ambulant, în perimetrul anumitor zone sau străzi ori în intervalul anumitor zile sau ore;
2. modul de desfăşurare a activităţilor de comerţ în apropierea edificiilor autorităţilor publice, instituţiilor de învăţământ, instituţiilor medicale, lăcaşurilor de cult, monumentelor, lucrărilor de artă, edificiilor cu valoare arhitecturală, istorică sau arheologică, zonelor istorice, precum şi în locurile (destinaţiile) de interes turistic;
3. distribuirea activităţilor de comerţ între zona centrală şi zonele periferice ale localităţii, precum şi între zonele aglomerate şi cele neaglomerate;
4. raza în care este interzisă comercializarea producţiei alcoolice în preajma instituţiilor de învăţământ, instituţiilor medicale şi lăcaşurilor de cult;
5. cerinţe privind regimul de lucru (orarul de funcţionare) al comercianţilor în perimetrul anumitor zone sau străzi;
6. interdicţia de a comercializa anumite produse sau servicii în perimetrul anumitor zone sau străzi.
1.3. Noțiunile din prezentul Regulament au semnificația stabilită de Legea nr.231 din 23 septembrie 2010 cu privire la comerțul interior și alte acte normative în vigoare.
2. Recepţionarea, depunerea notificărilor privind inițierea activității de comerț pe teritoriul comunei Mîrzești

2.1.  Pentru inițierea unei activități comerciale şi/sau de prestări servicii, persoanele fizice, conducătorul întreprinderii sau o altă persoană cu funcţie de răspundere autorizată (în baza procurii) de aceasta depune la Primăria comunei Mîrzești următoarele acte de bază: 
1. Actul care confirmă împuternicirile reprezentantului – în cazul în care notificarea este depusă prin intermediul unui reprezentant, copia buletin de identitate (după caz); 
2. Extrasul din Registrul de stat al persoanelor juridice sau din Registrul de stat al întreprinzătorilor individuali ori, după caz, copia de pe patenta de întreprinzător-în toate cazurile; 
3. Copia autorizaţiei sanitar-veterinară de funcţionare, în cazul în care desfăşoară activităţile stabilite în anexa nr.3 din Legea nr.231 din 23.09.2010 Cu privire la comerţul interior. 
4. Copia autorizaţiei sanitare de funcţionare, în cazul în care desfăşoară activităţile stabilite în anexa nr.4 din Legea nr.231 din 23.09.2010 Cu privire la comerţul interior. 
5. Copia de pe Regulamentul pieţei, adoptat de comerciant, şi copia de pe decizia consiliului local de creare a pieţei – în cazul pieţelor.
6. copia de pe regulamentul pieţei, adoptat de comerciant, şi copia de pe decizia consiliului local de creare a pieţei – în cazul pieţelor.
7. În cazul unităţilor de comerţ amplasate nemijlocit pe terenuri proprietate publică, suplimentar actelor stabilite la alin. (4), la notificare se anexează copia de pe actul care confirmă dreptul de proprietate sau folosinţă a terenului pe care este amplasată unitatea comercială (decizia privind atribuirea terenului pentru construcţia şi amenajarea pieţei, titlul de autentificare a dreptului deţinătorului de teren, contractul de arendă/comodat sau, după caz, un alt act).
3. Recepționarea notificării și eliberarea înștiințării de recepționare

3.1. În momentul recepţionării fizice a notificării privind iniţierea activităţii de comerţ, autoritatea administraţiei publice locale este obligată: 
1. să introducă datele din notificare în resursa informaţională în domeniul comerţului; 
2. să elibereze comerciantului o înştiinţare de recepţionare în formă scrisă, cu indicarea următoarelor date: 
– data şi ora de recepţionare a notificării; 
– numărul de ordine al notificării; 
– date privind identitatea persoanei fizice sau juridice; 
– codul fiscal sau IDNO – după caz; 
– genul de activitate a persoanei fizice sau juridice; 
– numele/prenumele, funcţia şi datele de contact ale persoanei responsabile din cadrul primăriei, care a recepţionat notificarea. 
3.2. În momentul recepţionării notificării privind iniţierea activităţii de comerţ în mod on-line, sursa informaţională în domeniul comerţului emite la adresa comerciantului o înştiinţare de recepţionare, ce va conţine datele stabilite de alin.3.1.lit.b).

4. Refuzul recepţionării notificării privind iniţierea activităţii de comerţ
4.1. În momentul depunerii Notificării (în cazul depunerii fizice a notificării) sau în termen de cel mult 3 zile de la depunerea notificării (în cazul depunerii on-line a notificării), autoritatea administrației publice locale refuză primirea notificării doar în următoarele cazuri: 
Notificarea nu conţine datele și anume: 
1. denumirea/numele, sediul/domiciliul, IDNO/IDNP şi datele de contact ale comerciantului; 
2. denumirea şi codul activităţii de comerţ conform CAEM Rev. 2, cu menţiunea privind comercializarea producţiei alcoolice, berii şi/sau a articolelor din tutun; 
3. denumirea şi adresa unităţii comerciale sau a locului de vânzare; 
4. tipul unităţii comerciale conform Nomenclatorului unităţilor comerciale aprobat de Guvern; 
5. suprafaţa comercială (m2); 
6. capacitatea unităţii comerciale (numărul de locuri/persoane) – în cazul unităţii de alimentaţie publică; 
7. tipul şi suprafaţa comercială (lungimea, lăţimea, înălţimea) a unităţii mobile – în cazul desfăşurării activităţii de comerţ prin intermediul unităţii mobile; 
8. declaraţia pe proprie răspundere a comerciantului privind respectarea legislaţiei. 
4.2. La notificare nu sânt anexate actele, după caz: 
1. actul care confirmă împuternicirile reprezentantului – în cazul în care notificarea este depusă prin intermediul unui reprezentant;
2. copia de pe regulamentul pieţei, adoptat de comerciant, şi copia de pe decizia consiliului local de creare a pieţei – în cazul pieţelor. 
3. notificarea nu este semnată de persoana care deţine împuternicirile necesare.
4.3. În cazul refuzului de recepţionare a notificării conform alin.(3), autoritatea administraţiei publice locale este obligată să elibereze comerciantului o înştiinţare privind refuzul de recepţionare a notificării, în formă scrisă, cu indicarea următoarelor date:
1. motivele refuzului de recepţionare a notificării;
2. numele și prenumele, funcţia şi datele de contact ale persoanei responsabile din autoritatea administraţiei publice locale care a refuzat recepţionarea notificării.

5. Cerinţe faţă de notificarea privind iniţierea activităţii de comerţ și/sau prestări servicii
5.1. Datele incluse de comerciant în notificarea privind iniţierea activităţii de comerţ și/sau prestări servicii trebuie să corespundă interdicţiilor şi cerinţelor stabilite de lege şi de regulamentul de desfăşurare a activităţilor de comerţ în comuna Mîrzești, aprobat de consiliul comunal Mîrzești
5.2. Notificarea privind iniţierea activităţii de comerţ se depune de comerciant în mod separat pentru fiecare unitate comercială şi/sau loc de vânzare. 
5.3. Notificarea privind iniţierea activităţii de comerţ se depune de comerciant la primăria comunei Mîrzești fizic sau on-line prin intermediul resursei informaţionale în domeniul comerţului.
5.4. Notificările şi copiile actelor anexate, depuse de comerciant, se păstrează în arhiva primăriei. 

6. Verificarea corectitudinii datelor şi respectării cerinţelor de desfăşurare a activităţilor de comerţ
6.1. Persoana responsabilă din cadrul primăriei comunei Mîrzești, verifică datele indicate în notificarea privind iniţierea activităţii de comerţ în termen de cel mult 15 zile lucrătoare de la data recepţionării notificării. 
6.2. Datele din notificare şi actele depuse de comerciant se examinează potrivit principiului „ghişeului unic” în următoarele privinţe: 
a. corectitudinea datelor privind denumirea/numele, sediul/domiciliul, administratorul comerciantului şi IDNO/ IDNP - ul se verifică prin accesarea datelor din Registrul de stat al unităţilor de drept şi, după caz, din Registrul de stat al populaţiei sau din alte registre de stat – în caz de necesitate; 
b.  corectitudinea datelor privind adresa unităţii comerciale sau locului de vânzare se verifică prin accesarea datelor din resursele informaţionale deţinute de Întreprinderea de Stat „Cadastru” – în caz de necesitate; 

7. Respectarea legislaţiei în domeniul siguranţei alimentelor la desfăşurarea activităţii de comerţ
7.1. În cazul în care comerciantul desfăşoară activităţile stabilite în anexa nr.3 a Legii nr.231 din 23.09.2010 cu privire la comerțul interior, notificarea depusă de comerciant se remite, la data recepţionării ei, către Agenţia Naţională pentru Siguranţa Alimentelor, potrivit principiului „ghişeului unic”, prin intermediul resursei informaţionale în domeniul comerţului. 
7.2. Agenţia Naţională pentru Siguranţa Alimentelor efectuează autorizarea sanitar-veterinară sau înregistrarea unităţii comerciale în conformitate cu legislaţia în domeniul siguranţei alimentelor. 
7.3. Agenţia Naţională pentru Siguranţa Alimentelor, în termen de cel mult 15 zile lucrătoare de la data depunerii notificării, introduce în resursa informaţională în domeniul comerţului, după caz, informaţia privind autorizaţia sanitar-veterinară de funcţionare sau refuzul de eliberare a acesteia ori informaţia privind înregistrarea unităţii comerciale, în privinţa comercianţilor care au depus notificări de iniţiere a activităţii de comerţ.

8. Respectarea legislaţiei în domeniul sanitar la desfăşurarea activităţii de comerţ
8.1. În cazul în care comerciantul desfăşoară activităţi stabilite în anexa nr.4 a Legii nr.231 din 23.09.2010 cu privire la comerțul interior, notificarea depusă de comerciant se remite, la data recepţionării ei, către Centrul Naţional de Sănătate Publică sau către centrele teritoriale de sănătate publică, conform competenţei teritoriale a acestora, potrivit principiului „ghişeului unic”, prin intermediul resursei informaţionale în domeniul comerţului. 
8.2. Centrul Naţional de Sănătate Publică sau, după caz, centrele teritoriale de sănătate publică emit autorizaţia sanitară de funcţionare în termen de cel mult 15 zile lucrătoare de la data primirii notificării. 
8.3. Nu este necesară emiterea unei noi autorizaţii sanitare de funcţionare, conform Legii nr.231 din 23.09.2010 cu privire la comerțul interior, în cazul în care unitatea respectivă dispune de autorizaţia sanitară, emisă, până la depunerea notificării, de Centrul Naţional de Sănătate Publică sau, după caz, de centrele teritoriale de sănătate publică. 
8.4. Centrul Naţional de Sănătate Publică sau, după caz, centrele teritoriale de sănătate publică, în termen de cel mult 15 zile lucrătoare de la data depunerii notificării, introduc în resursa informaţională în domeniul comerţului informaţii privind autorizaţia sanitară de funcţionare sau refuzul de eliberare a acesteia în privinţa comercianţilor care au depus notificări de iniţiere a activităţii de comerţ.

9. Durata desfăşurării activităţii și încetarea activităţii de comerţ

9.1. Cu excepţia activităţilor prevăzute în anexele nr.3 şi nr.4 ale Legii nr.231 din 23.09.2010 cu privire la comerțul interior, comercianţii desfăşoară activităţi de comerţ din momentul de depunere a notificării pentru unităţile comerciale şi până la suspendarea sau încetarea activităţii de comerţ, efectuată în temeiul: 
1. cererii autorităţilor competente prin decizia instanţei de judecată; 
1. notificării de încetare a activităţii de comerţ conform art.175 ale Legii nr.231 din 23.09.2010 cu privire la comerțul interior . 
(1) Activitatea de comerţ încetează la cererea comerciantului, începând cu data de depunere a notificării de încetare de către comerciant și prezentării actelor confirmative privind lipsa datoriilor față de bugetul public local.
(2) De la data de depunere a notificării privind încetarea activităţii de comerţ, comerciantul: 
a. .  nu are dreptul să desfăşoare activităţi de comerţ în cadrul unităţii comerciale în cauză. 
9.2.  Activităţile de comerţ prevăzute în anexele nr.3 şi nr.4 ale Legii nr.231 din 23.09.2010 cu privire la comerțul interior şi cele desfăşurate prin intermediul unităţilor mobile pot fi iniţiate după expirarea a 15 zile lucrătoare din momentul de depunere a notificării pentru unităţile comerciale şi durează până la încetarea activităţii de comerţ conform alin.(9.1.) lit.a) sau b). 
9.3. Activităţile de comerţ în cadrul târgurilor, iarmaroacelor, manifestărilor culturale, turistice, sportive şi al altor evenimente similare pot fi desfăşurate doar pe durata acestor evenimente, stabilite conform regulamentului de desfăşurare a activităţilor de comerţ în orașul Ialoveni aprobat prin decizia consiliului local sau prin dispoziţia primarului.

10. Suspendarea (limitarea) activităţii de comerţ
10.1. Activitatea de comerţ se suspendă (se limitează) de către organele abilitate cu funcţii de control, prin aplicarea măsurilor restrictive prevăzute de legislaţie, pentru încălcările constatate în cadrul controlului de stat efectuat conform prevederilor Legii nr.131 din 08 iunie 2012 privind controlul de stat asupra activităţii de întreprinzător. 
10.2. Activitatea de comerţ se suspendă (se limitează) prin suspendarea unui act permisiv/licenţă de către autoritatea abilitată, în condiţiile prevăzute la art.17 din Legea nr.235-XVI din 20 iunie 2006 cu privire la principiile de bază de reglementare a activităţii de întreprinzător. 
10.3. Activitatea de comerț poate fi suspendată la cererea persoanei fizice sau juridice care practică activitate de comerț pe teritoriul comunei Mîrzești.

11. Modificarea datelor
11.1. În cazul necesităţii de schimbare a datelor indicate în notificarea privind iniţierea activităţii de comerţ, comerciantul depune către primarul orașului Ialoveni o cerere, în termen de cel puţin 30 de zile calendaristice până la data de modificare, notificarea de modificare a datelor. 
11.2. Comerciantul va anexa la notificarea de modificare a datelor, după caz, actele necesare conform art.14 alin.(4) şi (5) al Legii nr.231 din 23.09.2010 cu privire la comerțul interior. 
11.3. Autoritatea administraţiei publice locale are dreptul să modifice datele privind unitatea comercială din resursa informaţională în domeniul comerţului în cazul în care constată că datele indicate de comerciant în notificare sânt eronate. 


12. Taxe
12.1. Pentru fiecare unitate comercială în cadrul căreia se desfăşoară activitate de comerţ, comercianţii achită taxă pentru unităţile comerciale şi/sau prestări de servicii, în conformitate cu legislaţia fiscală. 
12.2. Taxa pentru unităţile comerciale şi/sau pentru prestări de servicii se achită de comerciant în modul stabilit de legislaţia fiscală, pe durata desfăşurării activităţii de comerţ conform art.173 al Legii nr.231 din 23.09.2010 cu privire la comerț. 
12.3. În termen de 15 zile de la data notificării, comerciantul este obligat să achite autorităţii administraţiei publice locale o plată de notificare în mărime de 100 de lei.
[bookmark: _Ref447057262]
13. Interdicția de desfășurare a activității de comerț
13.1. Se interzice desfăşurarea activităţi de comerţ ambulant (comerț stradal) în perimetrul următoarelor străzi și zone: 
1. zonele centrale  ale  satelor: Mîrzaci și Mîrzești;
13.2.Prin derogare de la prevederile pct.14.1. din prezentul Regulament, se permite desfășurarea activității de comerț în perimetrul străzilor și zonelor stabilite, în zilele de sărbătoare nelucrătoare și/sau zilelor de sâmbătă și duminică, conform dispoziției Primarului. 
13.3. Activitatea de comerţ ambulant în cadrul târgurilor, iarmaroacelor, manifestărilor culturale, turistice, sportive şi al altor evenimente similare se desfăşoară de comerciant în temeiul notificării de iniţiere a activităţii de comerţ şi în condiţiile stabilite prin dispoziţia primarului. 

14. Prescripţii şi restricţii privind amplasarea şi funcţionarea unităţilor comerciale şi de prestare a serviciilor

14.1. Programul de lucru al unităţilor comerciale şi/sau de prestări servicii – între orele 7.00 – 22.00, iar al unităţilor de alimentaţie publică – până la ora 23.00 se stabileşte de către conducătorii întreprinderilor. 
14.2. Prelungirea programului de muncă după orele indicate în pct.14.1. se permite numai, prin decizia Consiliului comunal Mîrzești cu informarea și avizul prealabil de la Inspectoratul de Poliție  Orhei și prezentarea contractului de prestări servicii cu serviciile de pază. 
14.3. Se interzice stabilirea programului de lucru în regim non-stop al unităţilor de comerţ, alimentaţie publică şi/sau prestări servicii amplasate în blocurile locative. 
14.4. La închiderea întreprinderii pentru reparaţie (reutilare), schimbarea tipului unităţii comerciale sau din alte motive, agentul economic notifică Primăria comunei Mîrzești.
14.5. Se interzice prepararea comercializarea şi distribuirea produselor alimentare (inclusiv a băuturilor răcoritoare şi energizante) nerecomandate preşcolarilor şi elevilor în instituţiile de învăţământ şi în preajma instituțiilor de învățământ școlare și preșcolare (conform Ordinului Ministerului Sănătății nr.904 din 17.09.2012). 
14.6. Se interzice comercializarea producției alcoolice în preajma instituţiilor de învăţământ, instituţiilor medicale şi lăcaşurilor de cult. În conformitate cu prevederile art.177 al Legii 278/2007în scopul prevenirii și implementării noilor prevederi privind prevenirea accesului minorilor  la produsele din tutun şi la produsele conex
14.7. Se interzice în preajma instituțiilor de învățământ școlare și preșcolare, obiectelor de cult religios, obiecte de menire socială, în preajma instituțiilor administrației publice locale de a amplasa și presta servicii de jocuri de noroc și pariuri.

15. Lucrări de secretariat
15.1. Pentru fiecare unitate comercială şi/sau de prestări servicii care a Notificat administrația publică locală privind amplasarea şi funcţionarea obiectului de comerț, se ține evidența dosarelor personale a fiecărui comerciant în arhiva primăriei. 
15.2. Administrația Publică Locală elaborează şi asigură editarea următoarelor formulare: 
a) Notificarea privind inițierea activității de comerț. 
b) Notificarea privind încetarea/suspendarea activității de comerț. 
c) Notificarea privind modificarea datelor. 
d) Înștiințarea de recepționare a Notificării privind inițierea activității de comerț și prestări servicii. 

